
POLUGODIŠNJE IZVJEŠĆE



O IZVRŠENJU  PRORAČUNA  GRADA SINJA OD  I - VI  2020. GOD.






Pripremio: Odjel za financije




Sinj, rujan 2020. god.

	UVODNE NAPOMENE


	Zakonom o proračunu (NN 87/08, 136/12 i 15/15)   i Pravilnikom o polugodišnjem i godišnjem izvještaju o izvršenju proračuna (NN br. 24/13, 102/17 i 01/20) propisana je obveza sastavljanja i podnošenja polugodišnjeg izvještaja o izvršenju proračuna na donošenje predstavničkom tijelu jedinice lokalne i područne (regionalne) samouprave.

	U skladu s člankom 108. Zakona o proračunu i Pravilnikom o polugodišnjem i godišnjem izvještaju o izvršenju proračuna utvrđeno je da polugodišnji izvještaj sadrži: 


1. Opći dio proračuna koji čine Račun prihoda i rashoda i Račun financiranja na razini odjeljka ekonomske klasifikacije
(sadrži prikaz ukupnih ostvarenih prihoda i primitaka, te izvršenih rashoda i izdataka na razini razreda ekonomske klasifikacije)
2. Posebni dio proračuna po organizacijskoj i programskoj klasifikaciji, te razini odjeljka ekonomske klasifikacije
3. Izvještaj o zaduživanju na domaćem i stranom tržištu novca i kapitala
4. Izvještaj o korištenju proračunske zalihe
5. Izvještaj o danim jamstvima i izdacima po jamstvima
6. Obrazloženje ostvarenja prihoda i primitaka, rashoda i izdataka


Račun prihoda i rashoda iskazuje se u sljedećim tablicama:
· Prihodi i rashodi prema ekonomskoj klasifikaciji
· Prihodi i rashodi prema izvorima financiranja
· Rashodi prema funkcijskoj klasifikaciji

Račun prihoda i rashod do sad se iskazivao isključivo prema ekonomskoj klasifikaciji prikazujući prihode i rashode prema ekonomskoj namjeni. Izmjenama i dopunama Pravilnika Račun prihoda i rashoda iskazuje se i prema izvorima financiranja, te funkcijskoj klasifikaciji.
Račun financiranja i dalje se iskazuje prema ekonomskoj klasifikaciji, ali od ovih izmjena i dopuna Pravilnika dodatno i prema izvorima financiranja.


[bookmark: _Hlk525124534]U skladu sa člankom 109. Zakona o proračunu, upravno tijelo za financije dostavlja gradonačelniku polugodišnji izvještaj o izvršenju proračuna do 05. rujna, a gradonačelnik je dužan izvještaj dostaviti predstavničkom tijelu do 15. rujna tekuće godine.
U izradi Polugodišnjeg izvještaja o izvršenju Proračuna Grada Sinja za 2020. godinu, korišteni su podaci iz Financijskog izvještaja proračuna Grada Sinja za razdoblje siječanj – lipanj 2020. godine ( Izvještaj o prihodima i rashodima, primicima i izdacima)
Proračun Grada Sinja za 2020. godinu izrađen je u skladu sa važećim propisima, te je na temelju saznanja o efektima izmjene Zakona o financiranju jedinica lokalne i područne (regionalne) samouprave. 
Također upute za lokalnu razinu donijele su značajne metodološke promjene u izradi proračuna za one jedinice koje imaju proračunske korisnike.
Ministarstvo je u navedenim uputama propisalo obvezu uključivanja vlastitih i namjenskih prihoda i primitaka svih proračunskih korisnika u proračunu Grada. Kontinuirano praćenje izvršenja financijskih planova svih proračunskih korisnika, praćenje svih  vrsta poslovnih događaja i transakcija koje evidentiraju proračunski korisnici i  ispravnost njihovih evidencija.
Istovrsni poslovni događaji moraju se evidentirati na isti način.

U nastavku slijedi obrazloženje ostvarenja prihoda i primitaka te izvršenje rashoda i izdataka za prvo polugodište 2020. godine u odnosu na planske veličine s obrazloženjem njihova ostvarenja i pojašnjenjem većih odstupanja u odnosu na plan.






































I   IZVJEŠĆE O IZVRŠENJU  PRORAČUNA GRADA SINJA I-VI 2020.


OPĆI DIO


Konsolidirani Proračun Grada Sinja sadrži sve prihode proračuna i proračunskih 
korisnika uključujući i njihove vlastite, namjenske prihode i pomoći nadležnog i
nenadležnih proračuna. 

U razdoblju od 01. siječnja do 30. lipnja 2020. godine, ukupni  prihodi i 
primici Proračuna ostvareni su u iznosu od 48.987.187,27 kuna što predstavlja 41,17% 
od planiranog godišnjeg konsolidiranog proračuna.
U odnosu na isto razdoblje u prethodnoj godini kada je ostvareno prihoda i primitaka
u iznosu od 44.609.731,00 kuna, to je povećanje od 4.377.456,27 kuna ili 9,80%.

Ostvarenje prihoda bilo je veće od ostvarenja rashoda, ostvareni rashodi u razdoblju od 01. siječnja do 30. lipnja 2020. god. iznose 44.663.057,76 kuna, te je u promatranom razdoblju ostvaren tekući višak prihoda u iznosu 4.324.129,51 kuna. 

Kod sagledavanja izvršenja Proračuna u ovom izvještajnom razdoblju bitno je istaknuti da su vrijednosno najznačajniji prihodi, prihodi od poreza na dohodak. Izmjenama Zakona o porezu na dohodak u porezni sustav uvelo se djelomično oslobođenje od plaćanja poreza na dohodak za porezne obveznike u dobi do 30 godina, te povećavao osobni odbitak sa 3.800,00 na 4.000,00 kuna što se negativno odrazilo na prihode gradova. Upravo u tu svrhu država je u Proračunu osigurala izravnu pomoć kroz kompenzacijske mjere, ali samo za gubitak koji će nastati zbog povećanja neoporezivog dijela dohotka sa 3.800,00 na 4.000,00 kuna. Na temelju navedenog gubitka, Gradu Sinju je predviđeno cca 2.500.000,00 kuna sredstva iz proračuna.



· TABELARNI  PRIKAZ  IZVRŠENJA PRORAČUNA


	OPIS
	Izvršenje 
I – VI  2019.
	Proračun 2020.g.
	Izvršenje 
I – VI 2020.
	Indeks

	
	
	
	
	4/2
	4/3

	1
	2
	3
	4
	5
	6

	Prihodi i primici

	44.609.731,00
	119.000.000,00
	48.987.187,27
	 109,80
	  41,17

	Rashodi i izdaci

	44.657.387,00
	119.000.000,00
	44.663.057,76
	100,01
	37,53

	Razlika
	-47.656,00
	               -
	   4.324.129,51
	 -
	     -









PRIHODI I PRIMICI


STRUKTURA OSTVARENIH PRIHODA I PRIMITAKA

	I
	PRIHODI POSLOVANJA                  48.592.071,00
	99,20%

	
	
	

	II
	PRIHODI OD PRODAJE 
NEFINANCIJSKE IMOVINE                 367.177,00
	
0,76%

	
	
	

	III
	PRIMICI OD FINANCIJSKE           
IMOVINE I ZADUŽENJA                        20.939,27
	
0,04%


                                                                   48.987.187,27    100,00%

I.  PRIHODI (tekući prihodi) ostvareni su u iznosu 48.592.071,00 kn što je 41,18% godišnjeg plana, a čine ih: porezni i neporezni prihodi. 


· Porezni prihodi vrijednosno najznačajniji prihodi proračuna planirani su u iznosu 52.600.000,00 kn, a ostvareni  su u iznosu 26.903.843,00kn odnosno 51,15% planiranog iznosa, te u ukupno ostvarenim prihodima i primicima Proračuna imaju udjel 54,92%. U ukupnoj strukturi Proračuna pokazuju različite indekse ostvarenja, a čine ih: 

	- Porez i prirez na dohodak
	53,04%

	- Porez na imovinu
	1,68%

	- Porez na robu i usluge
	0,20%



Najveći utjecaj na ostvarenje ovih prihoda ima porez i prirez na dohodak koji je ostvaren u iznosu 25.983.686,00 kn, što je 53,03% godišnjeg plana. U odnosu na isto razdoblje za 2019. godinu prihod s ove osnove manji je u iznosu 5.101.645,16 kuna, odnosno 16,41%.  Ovo smanjenje u odnosu na prošlu godinu je rezultat ukidanje stope prireza poreza na dohodak, kao i utjecaja pandemije COVID 19.

Temeljem zadnjih izmjena Zakona o izmjeni Zakona o financiranju jedinica lokalne i područne (regionalne) samouprave koje su stupile na snagu 01.01.2018. godine, Gradu Sinju pripadaju značajna sredstva fiskalnog izravnanja.

Parametri za izračun sredstava fiskalnog izravnanja:
1. Kapacitet ostvarenih poreznih prihoda po stanovniku (za Grad Sinj – 1.244,77 kuna)
2. Referentna vrijednost kapaciteta ostvarenih poreznih prihoda za gradove je 2.583,00 kuna
 
Gradovi koji imaju pravo na sredstva fiskalnog izravnanja su one jedinice lokalne samouprave čiji je kapacitet ostvarenih poreznih prihoda manji od referentne  vrijednosti kapaciteta ostvarenih poreznih prihoda. U tu kategoriju pripada Grad Sinj.
S osnove fiskalnog izravnanja za promatrano razdoblje doznačeno je 12.686.918,56 kuna na žiro – račun Grada Sinja.

Glavni cilj ovog Zakona je smanjenje fiskalne nejednakosti između jedinica lokalne
područne (regionalne) samouprave.

Porez na imovinu – ostvarenje sukladno  planu,  glavninu ovih prihoda čine:

· porez na promet nekretnina – realizacija ovih prihoda ovisi o ponudi i potražnji na tržištu nekretnina. U odnosu na 2019. godinu prihodi s ove osnove manji su u iznosu 671.032,53 kn odnosno 44,87%. Sukladno Zakonu o financiranju JLP(R)S ovaj prihod u cijelosti je postao prihod gradskog proračuna, (prije zakonskih promjena, porez na promet nekretnina dijelio se u omjeru 80% grad, 20% država)
· porez na korištenje javnih površina – u odnosu na 2019. godinu prihodi s ove osnove su manji su u iznosu 264.014,00kuna odnosno u postotku za 59,17%. 


U grupi prihoda od poreza na robu i usluge imamo slijedeće prihode:

· porez na potrošnju koji je ostvaren u iznosu 90.455,00 kuna odnosno za 52,63% manje u odnosu na 2019. godinu
· porez na tvrtku koji je ukinut od 01.01.2017. god, a radi se o naplati starih dugovanja, ostvaren je u iznosu 5.308,00 kuna.


· Neporezni prihodi – čine ih prihodi od pomoći, prihodi od imovine i prihodi od prodaje roba i usluga i kazne, upravne mjere i ostali prihodi.


· Pomoći – planirane su u iznosu 49.650.000,00 kn, a ostvarene su u iznosu 16.531.512,00 kn odnosno 33,30%. U odnosu na plan, najveće odstupanje je kod podskupine 634 – pomoći od izvanproračunskih korisnika. Kod ove skupine prihoda u promatranom razdoblju nema realizacije. Kod podskupine 638 - pomoći temeljem prijenosa EU sredstava,  ostvarene su u iznosu 10.459.475,00kn, a odnose se na očekivana sredstva vezana za realizaciju projekta „Sinj u sridu“. Od ukupno ostvarenog iznosa pomoći 16.531.512,00 kuna, dio iznosa 62.980,00 kuna odnosi se na pomoći koje su ostvarili proračunski korisnici (Gradskoj knjižnici u iznosu 40.000,00kn, Dječjem vrtiću Bili Cvitak u iznosu 22.980,00 kuna).

Ostvarene su slijedeće pomoći:

· Pomoći proračunu iz drugih proračuna realizirana sredstva su u iznosu 4.850.163,00 kn, 
· Pomoći od izvanproračunskih korisnika – sredstva pomoći se temelje na sklopljenim ugovorima, u sufinanciranju pojedinih projekata i programa, i to su projekti u okviru programa Zaštite okoliša, program Zaželi…
· Pomoći izravnanja za decentralizirane funkcije – vatrogastvo 
Doznačena su sredstva iz Državnog proračuna u iznosu od 1.158.894,00 kuna, odnosno 50,39% planiranih prihoda za redovnu djelatnost JVP Grada Sinja 
· Pomoći proračunskim korisnicima iz proračuna koji nije nadležan – doznačena su sredstva u iznosu 62.980,00kn odnosno 10,50% planiranih prihoda (Dječji vrtić Bili Cvitak u iznosu 22.980,00kn  i Gradska knjižnica u iznosu 40.000,00kn)
· Pomoći temeljem prijenosa EU sredstava koje su ostvarene u ovom izvještajnom razdoblju u iznosu od 10.459.475,00 kn, odnosno 40,23%. Sredstva se odnose na realizaciju pojedinih projekata u okviru projekta „Sinj u sridu“ u iznosu 8.763.518,00 kn, te za financiranje izgradnje reciklažnog dvorišta u iznosu 1.695.957,00 kn.


 
· Prihod od imovine – ostvareni su u iznosu 622.269,00 kn odnosno 41,48%  godišnjeg iznosa. Njih čine:

· prihodi od financijske imovine ostvareni su u iznosu 1.227,00 kn a odnose se na  kamate na depozite po viđenju i prihode od  kamate na  dane zajmove (prihodi od zateznih kamata). 
· prihodi  od  nefinancijske  imovine – ostvareni su u iznosu od 621.038,00 kn odnosno 42,25% godišnjeg iznosa. U odnosu na isto razdoblje prethodne godine manji su u iznosu 170.249,00 kn odnosno 21,52%, a čine ih:

	
	
	

	1.
	prihod od zakupa i iznajmljivanja imovine
	 

	2.
	naknada za korištenje nefinancijske imovine
	
 

	3.
	ostali prihodi od nefinancijske imovine
	



		
		
		AD 1./ prihod od zakupa i iznajmljivanja imovine                         207.708,00 kn

		U strukturi ovih prihoda najznačajniji su: 

       		- prihod od zakupa nekretnina (poslovni prostori)                           76.350,84kn
               ostvarenje je manje u odnosu na 2019. godinu za 58.55%, a uvjetovano je Odlukom Gradskog vijeća o mjerama za ublažavanje negativnih posljedica uzrokovanih virusom COVID 19 na poslovanje poslovnih subjekata.
 
· prihod od zakupa poljoprivrednog zemljišta- ostvaren je u iznosu 119.939,88 kn na osnovu Odluke o odabiru najpovoljnije ponuda za zakup poljoprivrednog zemljišta na području Grada Sinja usvojenog od strane Gradskog vijeća dana 13. svibnja 2013. godine i suglasnosti Ministarstva poljoprivrede, ribarstva i ruralnog razvoja. Novim Zakonom o poljoprivrednom zemljištu koji je stupio na snagu 11. travnja 2013.  postupke  provođenja natječaja i evidencije naplate provodit će Agencija za poljoprivredno zemljište.

· prihodi od zaštićene najamnine - plaća se temeljem Zakona o najmu stanova za zakonom utvrđene kategorije najmoprimaca stanova u vlasništvu Grada, te su ostvareni u iznosu od 11.417,28 kuna.

AD 2./ Naknade za korištenje nefinancijske imovine- ostvarene su iznosu od 370.876,00 kn, a najveći dio uplaćenih sredstava odnosi se na:       

· prihod od spomeničke rente koja se plaća na ukupan prihod – koju plaćaju fizičke i pravne osobe po stopi 0,05% na ukupan prihod od obavljanja djelatnosti, utvrđenu Zakonom o zaštiti i očuvanju kulturnih dobra           
                                                                                                            659,64 kn 
· naknada za eksploataciju mineralnih sirovina – realizirana prema Uredbi o novčanoj naknadi za koncesiju koja se primjenjuje od 01.04.2011.g., koja se sastoji od: 
58.610,77 kn

a. naknada za zauzetu površinu odobrenog eksploatacijskog polja  
neenergetskih mineralnih sirovina (Megram d.o.o., Draga sadra d.o.o.)                                      
41.340,00 kn
b. naknada za otkopanu količinu neenergetskih mineralnih sirovina  
                                                                                                          17.270,77 kn

· naknada za služnost – pravo služnosti na nekretninama (HT)        311.605,59 kn

AD 3./ Ostali prihodi od nefinancijske imovine – ostvareni su u iznosu 42.454,00 kuna, a odnose se na ostvarene prihode od naknada za zadržavanje nezakonito izgrađenih zgrada u području na temelju Zakona o postupanju s nezakonito izgrađenim zgradama. Naknada se utvrđuje rješenjem koje donosi upravno tijelo lokalne jedinice nadležno za poslove komunalnog gospodarstva na čijem se području nalazi zgrada za koju se donosi rješenje.
                                                                                                                

· prihod od kamata na dane zajmove trgovačkim društvima 
 i obrtnicima                                                                                               4,00 kn
Radi se o kamatama na dane poduzetničke kredite poduzetnicima sukladno Programu poticanja i promicanja poduzetništva na području Grada Sinja u razdoblju od 2004.-2010.godine.

· Prihod od upravnih i administrativnih pristojbi i pristojbi po posebnim propisima -  ima značajan udio u ukupnim proračunskim prihodima i primicima  a ostvareni su u iznosu od 3.984.089,00 kn odnosno 41,72% u odnosu na godišnji plan. 
Iz ove skupine prihoda ostvareno je sljedeće:

· prihodi od administrativnih (upravnih) pristojbi ostvareni su u iznosu od 54.254,00kn, a odnose se na prihode od prodaje državnih biljega, prihode od turističkih pristojbi i prihode od boravišnih pristojbi

· prihodi po posebnim propisima – ostvareni su u iznosu 1.113.494,00 kn odnosno 48,41% od godišnjeg plana. Odnose se na vlastite prihode  proračunskih korisnika za pružene usluge, odnosno na sufinanciranje roditelja u cijeni programa predškolskog odgoja (roditeljske uplate), sufinanciranje temeljem korištenja usluga Gradske knjižnice od strane korisnika (članarine)

· komunalna naknada -  ostvarena je u iznosu od 1.809.435,00 kuna, a rezultat je poduzetih aktivnosti u vezi s naplatom. 

· komunalni doprinos – ostvaren je u iznosu 222.255,00 kuna. Budući da nova zaduženja za komunalni doprinos ovise o dovršetku postupaka za izdavanje akata na temelju kojih se može graditi, to je i ovaj prihod uvjetovan postojanjem, brojem veličinom i aktivnosti investitora (ishođenje potvrda glavnog projekta).

· Prihodi od prodaje roba i usluga – od planiranog iznosa 350.000,00 kuna realizirani su u iznosu 58.000,00kn, odnosno 16,57%. Unutar ove skupine prihoda su planirani vlastiti prihodi proračunskih korisnika, koje ostvaruju obavljanjem svojih usluga, te prihodi od donacija.
  
· Kazne, upravne mjere i ostali prihodi

· ostali nespomenuti prihodi- od planiranog iznosa 4.000.000,00 kuna ostvareni  su u iznosu od 1.277.009,00 kuna što je 31,93% godišnjeg plana a odnose na:

· prihodi po posebnim ugovorima – ostvarena sredstva u iznosu 455.365,00 kn odnosi se na prihod od tzv. eko rente za odlagalište „Mojanka“ s osnova naknade za odlaganje miješanog komunalnog otpada sa područja Grada Trilja, Općine Otok, Hrvace i Dicmo na odlagalište „Mojanka“ Kukuzovac temeljem sklopljenih Ugovora. 

· naknada za vodni doprinos – temeljem članka 12. Zakona o financiranju vodnog doprinosa (NN153/09) jedinicama lokalne samouprave pripada 8% vodnog doprinosa naplaćenog na njihovu području te je s te osnove ostvareno    
                                                                                                                             14.257,28 kuna

· troškovi ovrhe- po rješenjima o ovrsi koje donosi nadležni upravni odjel utvrđuju se i troškovi ovrhe u paušalnom iznosu od 200,00 kuna koji se namiruje zajedno s glavnim potraživanjem                                                                 7.502,81 kuna

· naknada za pokriće dijela troškova natječajne dokumentacije      4.000,00kuna

· Refundacija materijalnih i naplata naknade za uređenje voda od Hrvatskih voda                                                       			     108.024,28 kuna
· naplata ugovorene kazne od strane Mljekare Mils                                                     
                                                                                                      67.998,62 kuna
· prihodi proračunski korisnika 				     230.000,00 kuna 
(JVP Sinj )

·    i ostali prihodi- povrat više uplaćenih sredstava za isplatu božićnice za       umirovljenike, aglomeracija, naknade štete, povrat više plaćenih sredstava                   389.861,01 kuna

II. PRIHOD OD PRODAJE NEFINANCIJSKE IMOVINE (kapitalni prihodi) – ostvareni su u iznosu 367.177,00 kn, što je 52,45% planiranog godišnjeg  iznosa. U odnosu na isto razdoblje prošle godine ostvareni prihodi manji su u iznosu 70.247,59 kn, odnosno 16,06%, a  odnosi se  na:

· prihod  od prodaje stanova -   odnosi se na  redovne otplate za prodane stanove na kredit na  kojima je postojalo stanarsko pravo te  je ostvaren u iznosu 175.039,00kn odnosno sa 58,35% godišnjeg plana, Grad je prema odredbama članka 27. Zakona o prodaji stanova na kojima postoji stanarsko pravo doznačio u Državni proračun 55% sredstava ostvarenih prodajom stanova uz obavezu knjiženja storno ovoga prihoda za pripadajući iznos.

· prihod od prodaje zemljišta –  najveći dio prihoda od prodaje zemljišta rezultat je podmirenja ugovornih obveza po provedenim natječajima. Grad je realizirao 192.138,00 kuna tj. 48,03% prihoda od prodaje zemljišta u ovom izvještajnom razdoblju. 



III. PRIMICI OD FINANCIJSKE IMOVINE I ZADUŽENJA – planirani su u iznosu 300.000,00 kuna, a ostvareni su u iznosu 27.939,27 kn, odnosno 9,31%, a odnose se na:  
        
· povrat zajmova danih obrtnicima, malim i  srednjim poduzetnicima – ostvareni su u iznosu 50.741,00kunu, odnosno indeks ostvarenja je 33,83%. Radi se o sredstvima vezanim za realizaciju Programa poticanja i promicanja poduzetnika  početnika u Gradu Sinju preko Privredne banke Zagreb d.d., te OTP banke d.d. – Splitska banka
[bookmark: _GoBack]









B.     RASHODI I IZDACI


U prvom polugodištu 2020. godine ukupno ostvareni rashodi/izdaci konsolidiranog Proračuna Grada Sinja iznosili su 44.663.057,76 kuna, gotovo su identični ostvarenju rashoda/izdataka u istom promatranom razdoblju 2019. godine, u 2019. god. su iznosili 44.657.387,00 kuna.

U strukturi ukupno ostvarenih rashoda i izdataka najveći je udjel rashoda poslovanja u iznosu 30.308.215,39 kn ili 67,86%, dok rashodi za nabavu nefinancijske imovine iznose 14.354.842,37 kn ili 32,14%.

Rashodi/izdaci D.V.“Bili Cvitak“ u prvom polugodištu 2020. godine iznosili su   4.895.678,00 kn i ostvareni su u približno istom iznosu kao i u istom razdoblju prošle godine, odnosno bilježe blago povećanje u odnosu na 2019. godinu od 0,43%. 

Rashodi/izdaci Gradske knjižnice Sinj u prvom polugodištu 2020. godine iznosili su  193.648,00 kn i bili su za 4,30% veći nego u istome razdoblju prošle godine. 

Rashodi/izdaci Javne vatrogasne postrojbe Sinj u prvom polugodištu 2020. godine iznosili su 1.683.465,00kn. Rashodi/izdatci u ovom izvještajnom razdoblju manji su u odnosu na prethodnu godinu u iznosu 289.747,00 kuna odnosno 14.68%. 

Rashodi i izdaci su raspoređeni u posebnom dijelu proračuna po načelu programskog planiranja, pa osim što su raspoređeni po organizacijskom nacrtu odnosno po razdjelima, odsjecima i korisnicima, oni su iskazani i prema programima, aktivnostima i prema ekonomskom načelu – propisanim kontima.
























Izvršavanje proračunskih rashoda i izdataka prema razdjelima i odsjecima za razdoblje siječanj – lipanj 2020. godine.



























 Struktura ostvarenih rashoda i izdataka po razdjelima i odsjecima za razdoblje
od I-VI 2020. godine


	NAZIV ODJELA
	  Plan 2020.
	Ostvarenje     I-VI 2020.
	Indeks
%

	Razdjel 1
URED GRADA
	58.268.000,00
	22.344.846,60
	38,35

	GLAVA 1- GRADSKA UPRAVA
	11.995.000,00
	5.612.635,94
	46,79

	GLAVA 2-DRUŠTVENE DJELATNOSTI
	46.273.000,00
	16.732.210,66
	36,16

	Razdjel 2
UPRAVNI ODJEL ZA PROSTORNO UREĐENJE, KOMUNALNE DJELATNOSTI, GOSPODARSTVO I UPRAVLJANJE IMOVINOM
	60.732.000,00
	22.318.211,16
	36,75

	GLAVA 1- KOMUNALNO GOSPODARSTVO
	19.770.000,00
	    4.956.531,44
	 25,07

	GLAVA 2- RAZVITAK GOSPODARSTVA I IZGRADNJA KAPITALNIH OBJEKATA
	40.962.000,00
	17.361.679,72
	42,38

	UKUPNO
	119.000.000,00
	44.663.057,76
	37,53





  
      



















RAZDJEL 1.  URED GRADA

	- obavlja stručne, protokolarne, savjetodavne, opće i administrativne poslove vezane za rad Gradskog vijeća, njegovih radnih tijela, Gradonačelnika i njegovih zamjenika, mjesnih odbora, te poslove vezane za funkcioniranje i razvoj društvenih djelatnosti. Rashodi Ureda Grada su ostvareni u iznosu 22.344.846,60 kune ili 38,35 % od plana za promatrano razdoblje. U usporedbi s istim razdobljem prošle godine rashodi Ureda Grada su manji u iznosu 1.346.899,40 kn odnosno 5,69%.


Djelatnost Odjela odvija se kroz dva odsjeka:

· Gradska uprava
· Odsjek za društvene djelatnosti
	
Gradska uprava 
Izdaci za pokriće troškova rada Gradske uprave u cjelini prate planiranu  dinamiku izvršenja Proračuna, te su ostvareni u iznosu 5.612.635,94 kuna odnosno 46,79% od plana za promatrano razdoblje. U okviru ovih rashoda vrijednosno najznačajniji su rashodi  za zaposlene koji su ostvareni sa 46,88% godišnjeg plana, a odnose se na plaće zaposlenika i na ostala materijalna prava u skladu s potpisanim Aneksom kolektivnog ugovora. 

Odsjek za društvene djelatnosti          
                                                           
Rashodi u okviru Odsjeka društvenih djelatnosti su ostvareni u iznosu 16.732.210,66 kn ili 36.16% od godišnjeg plana. 
Odsjek je pratio sve prioritetne javne potrebe u svim  područjima društvenog života. U okviru Odsjeka za društvene djelatnosti osigurana su sredstva za sve proračunske korisnike potrebna za njihovo funkcioniranje kroz donesene i usvojene programe sukladno planu za navedeno razdoblje (plan - 50,00%). 

                 PROGRAM                                                                                 %  IZVRŠENJA

1.     predškolski odgoj                                                                           46,32%
1.     kultura                                                                                            25,91%
1.     šport                                                                                               41,02%
1.     školstvo                                                                                          26,11%
1.     socijalna skrb                                                                                 30,36%
1.     sustav civilne zaštite                                                                      34,09%
1.     ostale donacije                                                                               50,95%
   (zdravstvo, političke stranke, udruge, itd)  
        


	
Red br.
	PROGRAM
	Izvršenje programa za 
I. - VI. 2019.
	Plan programa za 2020.
	Ostvarenje programa I-VI 2020.
	Indeks
5/3
	Indeks
5/4

	1.
	2.
	3.
	4.
	5.
	6.
	7.

	
1.
	predškolski odgoj
	5.823.608,00
	13.017.000,00
	6.029.978,00
	103,54
	46,32

	2.
	kultura
	1.183.604,30
	5.123.000,00
	1.327.593,22
	112,17
	25,91

	3.
	šport
	3.321.927,86
	5.960.000,00
	2.444.609,63
	73,59
	41,02

	4.
	školstvo
	2.095.521,53
	5.990.000,00
	1.564.249,37
	74,65
	26,11

	5.
	socijalna skrb
	2.875.407,91
	9.435.000,00
	2.864.292,59
	99,61
	30,36

	6.
	civilna zaštita
	2.135.275,63
	5.555.000,00
	1.893.678,89
	88,69
	34,09

	7.
	ostale donacije 
	529.205,11
	1.193.000,00
	607.808,96
	114,85
	50,95

	
	UKUPNO
	17.964.550,34
	46.273.000,00
	16.732.210,66
	93,14
	36,16


       
	Iz navedene tablice je vidljivo da su neki programi ostvareni u postotku većem od planiranog s aspekta polugodišnjeg  plana,  neki  u postotku manjem od planiranog, što je  rezultat specifičnosti potreba svakog pojedinog programa u određenom dijelu godine, ili intenzitetu  ostvarenja pojedinog projekta. 

      Manje ostvarenje od plana  imamo  kod slijedećih programa:

1. program kulture  (25,91%) 
1. programa školstva (26,11%) – (troškovi prijevoza, stipendije)
1. socijalna skrb (30,36%) – odstupanje u realizaciji program „Zaželi“ 
1. zaštita i spašavanje (34,09%) – obuhvaća osim DVD-a, Civilne zaštite i sredstva vezana za djelatnost novog proračunskog korisnika JVP Grada Sinja, koja je ustanova, i kao takva prikazana u cijelosti sa svim prihodima i rashodima.
1. program športa (41,02%) 
1. program predškolskog odgoja (46,32%) – financira se redovita djelatnost s plaćama i naknadama za zaposlene u skladu sa Zakonom o predškolskom odgoju.

Ostvarenje sukladno planu imamo kod:

1. ostale donacije  (50,95%)	  





                 

RAZDJEL 2.- UPRAVNI ODJEL ZA PROSTORNO UREĐENJE, KOMUNALNE DJELATNOSTI, GOSPODARSTVO I UPRAVLJANJE IMOVINOM

	Djelatnost odjela je kontinuirano održavanje i podizanje komunalnog standarda te ravnomjeran razvitak komunalne infrastrukture na području Grada Sinja. U razdoblju od 01.01. - 30.06. 2020. godine rashodi Odjela su ostvareni u iznosu 22.318.211,16 kuna, što u odnosu na Planom utvrđene rashode iznosi 36,75%. 
Djelatnost Odjela odvija se kroz dva odsjeka:

· Odsjek za komunalno gospodarstvo
· Odsjek za prostorno uređenje, gospodarstvo i upravljanje imovinom 


Odsjek za komunalno gospodarstvo

 U ovom odsjeku izvršavani su izdaci vezani za funkcioniranje komunalnih djelatnosti i drugi stručni poslovi. Za ostvarenje programa Odsjeka za komunalno gospodarstvo planirana su potrebna sredstva u iznosu 19.770.000,00 kn, a utrošeno je u razdoblju I-VI 2020. g. 4.956.531,44 kn ili 25,07% od planiranog.
Poslovi u svezi s komunalnim djelatnostima obavljaju se kroz slijedeće programe;

· program održavanja komunalne infrastrukture
· zajednički rashodi u funkciji održavanja komunalne infrastrukture
· program zaštite okoliša
	        
· Program održavanja komunalne infrastrukture

U 2020. godini planirana su sredstva za održavanje komunalne infrastrukture u iznosu 10.330.000,00 kn, a realizirana su u iznosu 4.072.812,06 kuna odnosno 39,43% od plana za promatrano razdoblje. U odnosu na isto razdoblje prethodne godine ovi izdaci su veći,  u iznosu 1.096.944,97 kn odnosno 36,86%. 
Ovaj Program se financira iz namjenskih sredstava najvećim dijelom iz komunalne naknade i komunalnog doprinosa.

Program se sastoji od aktivnosti podijeljenih prema namjeni:

· Izdaci za javnu rasvjetu – obuhvaća el. energiju  za javnu rasvjetu te troškove održavanja potrošnje javne rasvjete (koja je temeljem ugovora povjerena pravnoj osobi)
· održavanje nerazvrstanih cesta - obuhvaća asfaltiranje nerazvrstanih cesta na području Grada Sinja te ostale radove na održavanju nerazvrstanih cesta (zimsko održavanje, uklanjanje šiblja i drugog raslinja, održavanje  makadamskih kolnika, prometna signalizacija, trake za usporavanje)
· odvodnja oborinskih voda
· održavanje čistoće javnih površina - izdaci za čišćenje ulica i zelenih površina, pranje ulica u ljetnom periodu 
· održavanje javnih površina obuhvaća:
· održavanje javnih zelenih površina (kosidba, prehrana, sadnja)
· održavanje fontana i vodoskoka
· uklanjanje divljih deponija
· deratizacija i dezinsekcija javnih površina 
· higijeničarska služba
· dobava i održavanje opreme javnih površina te
· ostali radovi održavanja javnih površina
· održavanje groblja - obuhvaća odvoz smeća, kosidbu i građevinsko održavanje         (ogradni zidovi, kapije….)

Ovaj Program se realizira putem obavljanja poslova trgovačkog društva osnovanog i registriranog za komunalne djelatnosti (JKP Vodovod i odvodnja d.o.o. i Čistoća Cetinske krajine d.o.o)  ili putem ugovora o povjeravanju komunalnih poslova pojedinih komunalnih  djelatnosti (održavanje javne rasvjete, asfaltiranje nerazvrstanih cesta……), oboje sukladno Zakonu o komunalnom gospodarstvu.
Naime, za pojedine komunalne djelatnosti (održavanje nerazvrstanih cesta, održavanje javne rasvjete, deratizacija i dezinsekcija, održavanje javnih površina u dijelu ostali radovi) sukladno usvojenom Programu  trebalo je provesti postupke nabave sukladno članku 15. Zakona o komunalnom gospodarstvu, sklopiti ugovore i tek tada pristupiti realizaciji tih izdataka. Temeljem navedenog realizaciju ovih izdataka treba sagledavati na godišnjoj razini. 

· Program zaštite okoliša – za ostvarenje ovog programa planirano je ukupno 8.450.000,00 kuna, a utrošeno je 202.926,56 kune, odnosno 2,40% od plana promatrano razdoblje.


             Ovaj program obuhvaća slijedeće projekte:

1.  Sanacija odlagališta „Mojanka“ – projekt proširenja, sanacije i zatvaranja odlagališta komunalnog otpada Mojanka realizirao bi se u dvije faze.
U sklopu prve faze sanacije odlagališta izradila bi se ulazno – izlazna zona sa pratećim objektima (portirnica, sabirna jama za sanitarne vode, vaga, te upravljačka kućica, plato za pranje kotača. rekuperacija bazena, sabirni bazen za procjedne vode) i odlagalište bi se proširilo formiranje kazeta I – V za odlaganje novog otpada do otvaranja Centra za gospodarenje otpadom Lećevica.
Građevinska dozvola za proširenje, sanaciju i zatvaranje odlagališta komunalnog otpada „Mojanka“ – I. faza ishođena je 24.01.2018. god. (pravomoćna 09.02.2018. god). Planirana sredstva po ovom projektu iznose 5.000.000,00kuna, a u ovom izvještajnom razdoblju nije bilo izdataka na ovom kapitalnom projektu

2. Plan gospodarenja otpadom- predviđena su sredstva u iznosu 950.000,00 kn za opremanje zelenih otoka adekvatnim spremnicima za odvojeno prikupljanje otpada. (nabavka komunalne opreme). Vezano je za aktivnosti Fonda za zaštitu okoliša i energetsku učinkovitost koji sufinancira ovaj projekat sa 85,00% vrijednosti investicije (nabavka spremnika za odvojeno prikupljanje otpada). U ovom izvještajnom razdoblju realizirano je 129.051,56 kuna, odnosno 13,58% planiranih sredstava.

3. Izgradnja sortirnice – predviđena su sredstva u iznosu 2.500.000,00 kuna, a u ovom izvještajnom razdoblju realizirano 73.875,00kuna, odnosno 2,96% planiranih sredstava, sredstva utrošena na izradu projektne dokumentacije. 





· Zajednički rashodi  u funkciji održavanja komunalne infrastrukture

Proračunom za 2020. godinu za potrebe izvršenja aktivnosti i kapitalnih projekata sadržanih u ovom Programu planirano je ukupno 990.000,00 kuna, od čega je utrošeno 680.792,82 kuna ili 68,77% godišnjeg plana. U okviru aktivnosti – Zajedničke usluge u komunalnom gospodarstvu u promatranom periodu izvršeno je 549.517,82 kn, odnosno 57,01% više nego što je na navedenoj aktivnosti planirano u 2020. godinu

Vrijednosno najznačajniji projekti u okviru ovog Programa su:


Projekt – Energetska učinkovitost u sustavu javne rasvjete - nije bilo izvršenja na ovom projektu u prvoj polovici 2020. godine.

Projekt – Izgradnja ugibališta i autobusnih čekaonica – nije bilo izvršenja na ovom projektu u prvoj polovici 2020. godine.

Projekt – Nabavka i ugradnja video kamera na javnim površinama - nije bilo izvršenja na ovom projektu u prvoj polovici 2020. godine.

Projekt – Nabavka urbane opreme – projekt realiziran u iznosu od 131.275,00 kuna, odnosno u iznosu 87,52% planiranih sredstava po projektu (betonske žardinjere, pametna klupa, stalak za bicikle).

Projekt – Sanacija divljeg deponija u Čitluku - nije bilo izvršenja na ovom projektu u prvoj polovici 2020. godine.


Odsjek za prostorno uređenje, gospodarstvo i upravljanje imovinom                               


	Za ostvarenje programa Odsjeka za prostorno uređenje, gospodarstvo i upravljanje imovinom planirana su sredstva u iznosu 40.962.000,00 kn , a u razdoblju od I-VI 2020. g. realizirano je 17.361.679,72 kn odnosno 42,38%. Osnovni zadatak ovog Odsjeka je ravnomjeran razvitak komunalne infrastrukture na području Grada, kako bi se stvorila osnova za kvalitetan život građana i ubrzan gospodarski razvitak.


Sredstva su utrošena za provedbu slijedećih programa:

· Razvitak gospodarstva i izgradnja kapitalnih objekata
· Priprema projekata za financiranje iz fondova EU
· EU projekt – Obnova kulturne baštine „Sinj u sridu“

· Razvitak gospodarstva i izgradnja kapitalnih objekata

Ukupno predviđena sredstva u iznosu 28.320.000,00 kn u razdoblju od I-VI 2020. g. realizirana su sredstva u iznosu 5.617.781,08  kn odnosno 19,84 % od godišnjeg plana.
U dolje navedenoj tablici daje se pregled ostvarenja projekata u okviru ovoga Programa u ovom izvještajnom razdoblju.



      PROGRAM  IZGRADNJE OBJEKATA KOMUNALNE INFRASTRUKTURE


	Red.br.
	Naziv aktivnosti/projekta
	Plan za 2020.
	Izvršenje I-VI 2020.
	Index 
4/3 %

	1.
	2.
	3.
	4.
	5.


	1.
	Priprema razvojnih programa i ostali zajednički rashodi
	450.000,00
	52.318,13
	11,63

	2.
	Katastarska izmjera nerazvrstanih cesta
	200.000,00
	136.875,00
	68,44

	3.
	Poticanje poduzetništva
	920.000,00
	702.503,86
	76,36

	4.
	Fond za poticanje zapošljavanja
	250.000,00
	41.573,66
	22,50

	5.
	Uređenje mrtvačnice i uređenje groblja
	100.000,00
	22.500,00
	46,50

	6.
	Zakup Galerije u okviru Alkarski dvora
	330.000,00
	165.854,04
	50.26

	7.
	Rasvjeta, opremanje i uređenje Alkarskih dvora
	700.000,00
	           55.865,00
	7,98

	8.
	Rekonstrukcija Centra za razvoj sinjska alka
	0,00
	0,00
	0,00

	9.
	Gospodarska zona Kukuzovac
	2.000.000,00
	801.765,56
	40,09

	10.
	Kupnja nekretnina
	300.000,00
	0,00
	0,00

	11.
	Izgradnja nogostupa Put Pavića
	200.000,00
	0,00
	0,00

	12.
	Izgradnja nogostupa od Zorke Macana do spomenika Radošić Gornji
	100.000,00
	55.250,00
	55,25

	13.
	Izgradnja štala na Hipodromu
	800.000,00
	0,00
	0,00

	14.
	Izrada prostornih planova
	250.000,00
	108.937,50
	43,58

	15.
	Sustav energetske učinkovitosti na objektima u vlasništvu Grada
	150.000,00
	0,00
	0,00

	16.
	Uređenje parking postora uz groblje u Brnazama
	100.000,00
	0,00
	0,00

	17.
	Proširenja groblja u Turjacima
	500.000,00
	0,00
	0,00

	18.
	Uređenje prostora „Aerodroma“
	200.000,00
	23.273,75
	11,64

	19.
	Upravljanje imovinom Grada
	250.000,00
	26.079,44
	10,43

	20.
	Izgradnja nogostupa sa biciklističkom stazom nastavak do Aerodroma
	1.000.000,00
	0,00
	0,00

	21.
	Rekonstrukcija ceste Pazar – Radošić do Joskana
	300.000,00
	0,00
	0,00

	22.
	Izgradnja sabirne ulice u Ex vojarni Ivaniše Nelipića
	4.500.000,00
	2.769.229,38
	61,54

	23.
	Uređenje Sinjskog pazara – projektna dokumentacija
	150.000,00
	0,00
	0,00

	24.
	Uređenje nove lokacije za izgradnju groblja Jasensko - Karakašica
	150.000,00
	0,00
	0,00

	25.
	Rekonstrukcija ceste s nogostupom od škole do Masnića
	3.200.000,00
	0,00
	0,00

	26.
	Završetak izgradnje nogostupa u Čitluku
	200.000,00
	195.841,05
	97.92

	27.
	Rekonstrukcija ceste Privija - Han
	200.000,00
	0,00
	0,00

	28.
	Izgradnja nogostupa Privija - Šuća
	300.000,00
	123.125,00
	41,04

	29.
	Izgradnja nogostupa (ulazak u grad) od raskrižja do fontane Đardin
	300.000,00
	77.242,96
	25.75

	30.
	Vodoposkrba Zelovski plato – projektna dokumentacija
	550.000,00
	0,00
	0,00

	31.
	Izgradnja nogostupa od Domaldove do 72. bojne
	300.000,00
	0,00
	0,00

	32.
	Nabavka pumpi za navodnjavanje športskih terena iz bušotina
	500.000,00
	0,00
	0,00

	33.
	Sanacija galopskih staza i pratećih sadržaja na Hipodromu
	500.000,00
	0,00
	0,00

	34.
	Izrada ograde oko Sinjskog aerodroma
	700.000,00
	0,00
	0,00

	35.
	Izgradnja poduzetničkog inkubatora u GZK
	200.000,00
	0,00
	0,00

	36.
	Rekonstrukcija ceste Pazar - Radošić
	100.000,00
	0,00
	0,00

	37.
	Izgradnja osnovne glazbene škole Jakova Gotovca u Sinju
	200.000,00
	0,00
	0,00

	38.
	GIS Grada Sinja
	100.000,00
	0,00
	0,00

	39.
	Izgradnja velikog igrališta sa umjetnom travom uz gradski stadion NK Junak s uređenjem popratnih objekata
	2.000.000,00
	0,00
	0,00

	40.
	Izgradnja nogostupa u Glavicama od Dolića do raskrižja Vučić - Labrović
	2.500.000,00
	0,00
	0,00

	41.
	Uređenje malog igrališta sa umjetnom travom uz Gradski stadion 
	150.000,00
	149.266,25
	99,51

	42.
	Sanacija i adaptacija Policijske uprave Sinj
	150.000,00
	0,00
	0,00

	43.
	Uređenje asfaltnog teniskog igrališta presvlačenjem podloge gumenim slojem
	200.000,00
	0,00
	0,00

	44.
	Nastavak sanacije i uređenje športskog centra Ante Mandac
	200.000,00
	0,00
	0,00

	45.
	Uređenje Doma kulture u Brnazama
	200.000,00
	0,00
	0,00

	46.
	Izgradnja crkve na Radošiću – projektna dokumentacija
	300.000,00
	0,00
	0,00

	47.
	Uređenje prostorija NK Glavice
	100.000,00
	0,00
	0,00

	48.
	Izgradnja nogostupa Matanovi dvori – ispod grede
	100.000,00
	0,00
	0,00

	49.
	Izgradnja nogostupa u M.O. Bajagić, crkva – Barać – projektna dokumentacija
	200.000,00
	0,00
	0,00

	50.
	Projektna dokumentacija za urbanističko arhitektonsko uređenje prostora na Bazani (oko 4 najstarije zgrade)
	100.000,00
	0,00
	0,00

	51.
	Uređenje šetnice u Lučanima od Bana do Bilih vrila i kupališa Bubalo na Sutini
	100.000,00
	0,00
	0,00

	52.
	Uređenje ulice 72. bojne Vojne policije
	200.000,00
	0,00
	0,00

	53.
	Uređenje školskog igrališta u Karakašici
	100.000,00
	0,00
	0,00

	54.
	Uređenje aktivnih bunara u Turjacima, Crkvin i Lucića bunar, te ostalih aktivnih bunara na području Grada
	200.000,00
	0,00
	0,00

	55.
	Rekonstrukcija nerazvrstane ceste na Poljakovoj glavici
	220.000,00
	0,00
	0,00

	56.
	Sanacija fontane Petrovac
	50.000,00
	0,00
	0,00

	57.
	Sufinanciranje izgradnje nogostupa uz državnu cestu DC1 u naselju Karakašica
	0,00
	110.280,50
	0,00

	
	
UKUPNO
	28.320.000,00
	5.617.781,08
	19,84


  


Iz tabelarnog prikaza vidljivo je da su neki projekti ostvareni sukladno planu za navedeno razdoblje, dok kod drugih imamo značajna odstupanja.  

Za dio predviđenih projekata kod kojih je u realizaciji srazmjerno mali postotak izvršenja za promatrano razdoblje, propisani postupci i radovi su došli do tih faza da se može očekivati njihova realizacija, zbog čega se ukupno ostvarenje svakog od njih treba sagledavati na godišnjoj razini. 











· Program – Priprema projekata za financiranje iz fondova EU

Od ukupno predviđenih sredstava u iznosu 2.600.000,00 kn u razdoblju od I-VI 2020.g. realizirana su sredstva u iznosu 310.562,05 kn odnosno 11,94%.



	Red.br.
	Naziv aktivnosti/projekta
	Plan za 2020.
	Izvršenje I-VI 2020.
	Index 4/3
%

	1.
	2.
	3.
	4.
	5.


	1.
	Tekući rashodi za financiranje projekata iz fondova EU
	  100.000,00
	          0,00
	       0,00

	2.
	Priprema projekata za sufinanciranje izgradnje integriranog sustava odvodnje iz strukturnih fondova EU
	2.500.000,00
	310.562,05
	12,42

	
	UKUPNO
	2.600.000,00
	310.562,05
	11,94






· Priprema projekata za financiranje iz fondova EU- primarni cilj je potpomoći izradu projektne dokumentacije za što veći broj projekata kako bi se stvorili preduvjeti da se sredstvima iz EU fondova ostvare ulaganja u turističku, društvenu i socijalnu infrastrukturu, ulaganje u očuvanje kulturne i prirodne baštine te usluga kao što su skrb za djecu i starije osobe. Međutim za povlačenje sredstava iz predmetnih fondova potrebno je pripremiti projektnu (glavni/izvedbeni projekt), građevinsku (potvrda glavnih projekata) i ekonomsku (studije izvodljivosti) dokumentaciju za apliciranje prema sredstvima iz fondova. Realizacija rashoda s ove osnove očekuje se u drugom dijelu godine. 


· Priprema projekata za sufinanciranje izgradnje integriranog sustava odvodnje iz strukturnih fondova EU – realizaciju sredstava sukladno hodogramu aktivnosti na ovom projektu. Predviđena su sredstva u iznosu 2.500.000,00 kuna za rješavanje preostalih imovinsko pravnih odnosa, a po završetku istih osiguran je dio sredstava za početak radova na „Aglomeraciji“ Sinj. U ovom izvještajnom razdoblju utrošeno je 310.562,05 kuna odnosno 12,42% za završetak izrade studijske projektne dokumentacije  i za rješavanje imovinsko pravnih odnosa. 
Dokumentacije za nabavu radova i usluga su najvećim dijelom pripremljene te iste moraju proći postupak pregleda i verifikacije u Sektoru za podršku pripremi i provedbi EU projekata u Hrvatskim vodama. Sami postupci će biti pokrenuti u skladu sa procesom odobrenja EU projekata i osiguranjem sredstava.




· Program: EU projekt – Obnova kulturne baštine „Sinj u sridu“

Integrirani je projekt obnove i uređenja jedinstvene kulturne baštine Grada Sinja s ciljem njene veće valorizacije. Projektom je obuhvaćeno 6 kulturnih dobara. Na projektu, uz Grad Sinj kao nositelja, sudjeluje još 5 projektnih partnera relevantnih za društveni i gospodarski razvoj kraja, te upravljanje kulturnom baštinom. 

Predviđena sredstva za realizaciju ovoga Programa u iznosu 10.042.000,00 kuna, u ovom izvještajnom razdoblju realizirana su u iznosu 11.433.336,59kune, odnosno 113,86% od godišnjeg plana.

                      
Vrijednosno najznačajniji projekt u okviru navedenog Programa su:       

Izgradnja interpretacijsko edukacijskog centra Sinjska alka s parkiralištem – planirana sredstva u okviru ovog projekta u 2020. god. iznose 6.500.000,00 kuna , u promatranom razdoblju realizirano je sukladno sklopljenom Ugovoru 9.653.519,12 kuna. Investicija je završena.

Oprema za zgradu Palacine – Grad Sinj – planirana su sredstva u iznosu 600.000,00kn, u promatranom razdoblju realizirano je 813.888,75 kuna, odnosno 35,65% više od planiranog.

Opremanje Muzeja Cetinske krajine – planirana su sredstva u iznosu 600.000,00kn, u promatranom razdoblju realizirano 155.375,00 kuna, odnosno 25,90% planiranih sredstava.

Nabavka replika alkarskih odora – planirana sredstva u iznosu 480.000,00 kuna, u promatranom razdoblju realizirano je 362.894,55 kuna, odnosno 75,60% planiranih sredstava.



II    IZVJEŠĆE O KORIŠTENJU PRORAČUNSKE ZALIHE ZA I-VI 2020. GODINE



	Sukladno članku 56. Zakona o proračunu (NN 87/08 i 15/15) u proračunu se utvrđuju sredstva za proračunsku zalihu.

	Sredstva proračunske zalihe koriste se za nepredviđene namjene, za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva, jer ih pri planiranju proračuna nije bilo moguće predvidjeti. Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredviđenih nesreća, te za druge nepredviđene rashode tijekom godine.

U prvoj polovici 2020. godine Gradonačelnik je odobrio korištenje proračunske zalihe u iznosu od 267.000,00 kn i to za sljedeće namjene:
Utrošena  sredstva iz proračunske zalihe za I - VI 2020. godine

 
	Red br.
	OPIS
	Iznos kn
	Datum isplate

	
	
	
	

	1.
	Udruga Hrvatskih branitelja dragovoljaca Domovinskog rata
novčana pomoć za rad udruge
	2.000,00
	08.01.2020.

	2.
	Klapa Sinj
novčana pomoć za kupnju odijela
	10.000,00
	08.01.2020.

	3.
	Udruga navijača Hajduka „Torcida“ Cetinski kraj
novčana pomoć za rad udruge
	1.000,00
	09.01.2020.

	4.
	Kickboxing klub „Kula“ Sinj
novčana pomoć za projekt „Zimski sportski kamp“
	4.000,00
	09.01.2020.

	5.
	Krnjevalska udruga grada Sinj
novčana pomoć za troškove organizacije Dani krnjevala – Sinj 2020.
	10.000,00
	17.03.2020.

	6.
	KBC SPLIT
sufinanciranje troškova nabavke respiratora i opreme za potrebe liječenja bolesnika zaraženih COVID 19
	200.000,00
	27.03.2020.

	7.
	HVIDRA
novčana pomoć za troškove organizacije obilježavanja Dana državnosti RH i Dana branitelja Sinja i Cetinske krajine
	10.000,00
	29.05.2020.

	8.
	Udruga hrvatskih dragovoljaca 2. bojna 4. brihade ZNG Sinj „Cro Angels“
novčana pomoć za troškove organizacije obilježavanja 29 godina osnutka postrojbe
	2.000,00
	03.06.2020.

	9.
	Zaklada vrhbosanske nadbiskupije
novčana potpora za rad u provođenju humanitarnih aktivnosti
	3.000,00
	09.06.2020.

	10.
	Oluja film j.d.o.o.
novčana potpora za podršku realizacije dokumentarnog filma „Hrvatski anđeli rata“
	2.000,00
	09.06.2020.

	11.
	Župa Sv. Ante Padovanskog Turjaci
novčana potpora za proslavu Sv. Ante
	5.000,00
	10.06.2020.

	12.
	Župa Presvetog Srca Isusova Košute
novčana potpora za proslavu blagdana Srca Isusova
	3.000,00
	10.06.2020.

	13.
	Mjesni odbor Glavice
novčana potpora za proslavu blagdana sv. Ivan Krstitelja
	10.000,00
	17.06.2020.

	14.
	Udruga mali nogomet
novčana potpora za rad udruge
	5.000,00
	26.06.2020.

	
	
	
	

	
	UKUPNO:
	267.000,00
	-







III   IZVJEŠTAJ O ZADUŽIVANJU, DANIM JAMSTVIMA I IZDACIMA PO   
       JAMSTVIMA


	U izvještajnom razdoblju Grad se nije zaduživao niti davao kreditna jamstva.























































Ukupni proračunski rashodi i izdatci po namjenama za razdoblje I-VI 2019./2020.

2019.	Gradska uprava	Društvene djelatnosti	Komunalne djelatnosti	Gospodarske djelatnosti	5727195.2800000003	17964550.34	4776917.3	16163725.34	2020.	Gradska uprava	Društvene djelatnosti	Komunalne djelatnosti	Gospodarske djelatnosti	5612635.9400000004	16732210.66	4956531.4400000004	17361679.719999999	



Struktura proračunskih izdataka po razdjelima za I - VI 2020. godine 


RAZDJEL 1: Ured grada: 22.344.846,60	RAZDJEL 2: Upravni odjel za prostorno uređenje, komunalne djelatnosti, gospodarstvo i upravljanje imovinom: 22.318.211,16	22344846.66	22318211.16	

Struktura ostvarenih proračunskih izdataka Odsjeka za društvene djelatnosti za razdoblje I - VI 2020. godine u usporedbi sa istim razdobljem prethodne godine

2019	Predškolski odgoj	Kultura	Sport	Školstvo	Socijalna skrb	Civilna zaštita	Ostale donacije	5823608	1183604.3	3321927.86	2095521.53	2875407.91	2135275.63	529205.11	2020	Predškolski odgoj	Kultura	Sport	Školstvo	Socijalna skrb	Civilna zaštita	Ostale donacije	6029978	1327593.22	2444609.63	1564249.37	2864292.59	1893678.89	607808.96	



Ostvarenje proračunskih prihoda i primitaka za izvještajno razdoblje od I-VI 2020.


Struktura proračunskih prihoda za izvještajno razdoblje I - VI 2020. godine	Prihodi od poreza: 26.903.843,00	Pomoći: 16.531.512,00	Prihodi od imovine: 622.269,00	Prihodi po posebnim propisima i naknadama: 3.199.438,00	Prihodi od prodaje proizvoda i roba: 58.000,00	Kazne, upravne mjere i ostali prihodi: 1.277.009,00	Prihodi od prodaje nefinancijske imovine: 367.177,00	Primitci od financijske imovine i zaduženja: 27.939,27	26903843	16531512	622269	3199438	58000	1277009	367177	27939.27	
28

